William Sharp

**William Sharp** (født 12. september 1855, død 12. desember 1905) var en skotsk forfatter som først og fremst skrev poesi og biografier. Fra 1893 benyttet han også psevdonymet **Fiona MacLeod**, noe som ble holdt skjult så lenge han levde. Han redigerte også poesien til «Ossian», Walter Scott, Matthew Arnold, Algernon Swinburne og Eugene Lee-Hamilton.

## Bakgrunn og virke
Sharp ble født i Paisley og utdannet på Glasgow Academy og Universitetet i Glasgow som han gikk på i årene 1871 til 1872, men uten å ta noen grad. I 1872 fikk han tyfus. I løpet av 1874–1875 arbeidet han i advokatkontor i Glasgow. Hans helse brøt sammen i 1876 og han ble sendt på sjøreise til Australia i håp om at det ville være helsebringende. I 1878 fikk han en stilling i en bank i London. 

Han ble introdusert til maleren og poeten Dante Gabriel Rossetti av Noel Paton, og ble medlem av Rossettis litterære gruppe som også telte Hall Caine, Philip Bourke Marston og Swinburne. Han giftet seg med sin kusine Elizabeth i 1884 og henga seg fra 1891 på full tid til skrivingen samtidig som han reiste mye.

Omtrent på denne tiden utviklet han en intens, romantisk, men kanskje aseksuell tiltrekning til Edith Wingate Rinder, en skribent for en keltisk-strebende sirkel i Edinburgh rundt figuren Patrick Geddes og kretsen «De eviggrønne». Det var til Rinder («EWR») som han trakk inspirasjon til for sitt forfatterskap som Fiona Macleod, og til henne som han dedikerte sin første MacLeod-roman, (*Pharais*, i 1894. Sharp hadde et komplekst og ambivalent forhold til W.B. Yeats i løpet av 1890-tallet, som en sentral spenning i «Celtic Revival», den keltiske fornyelse, også kalt for «Irish Literary Revival», den irske litterære fornyelse, en gruppe som ønsket å stimulere irsk litteratur. Yeats hadde opprinnelig funnet MacLeod akseptabel, men ikke Sharp! Det dualistiske forfatterskapet ble etterhvert en økende slitasje på Sharp.

Sharp døde og ble begravd ved Castello di Maniace på Sicilia i 1905. I 1910 utga Elizabeth Sharp en biografisk memoar i et forsøk på å forklare den kreative nødvendighet bak bedraget «MacLeod» og redigerte også en komplett utgave av ektemannens forfatterskap.

## Bibliografi
;Som William Sharp
* *Dante Gabriel Rossetti: A Record and Study* (1882), biografi
* *The Human Inheritance, The New Hope, Motherhood and Other Poems* (1882), dikt
* *Sopistra and Other Poems* (1884), dikt
* *Earth's Voices* (1884), dikt
* *Sonnets of this century* (1886), som redaktør
* *Sea-Music: An Anthology of Poems* (1887), dikt
* *Life of Percy Bysshe Shelley* (1887), biografi
* *Romantic Ballads and Poems of Phantasy* (1888), dikt
* *Sport of chance* (1888), roman 
* *Life of Heinrich Heine* (1888), biografi
* *American Sonnets* (1889), dikt
* *Life of Robert Browning* (1889), biografi
* *The Children of Tomorrow* (1889) 
* *Sospiri di Roma* (1891), dikt 
* *Life of Joseph Severn* (1892), biografi
* *A Fellowe and his Wife* (1892) 
* *Flower o' the Vine* (1892) 
* *Pagan Review* (1892) 
* *Vistas* (1894)
* *The Gipsy Christ and Other Tales* (1895)
* *Lyra Celtica: An Anthology of Representative Celtic Poetry* (1896), dikt
* *Ecce puella and Other Prose Imaginings* (1896)
* *Fair Women in Painting and Poetry* (1896)
* *The Progress of Art in the Nineteenth century* (1902)
* *Literary Geography* (1904)

;Som Fiona MacLeod
* *Pharais* (1894), roman
* *Mountain Lovers* (1895), roman
* *The Laughter of Peterkin* (1895)
* *The Sin-Eater and Other Tales* (1895)
* *The Washer of the Ford* (1896)
* *The Divine Adventure* (1900)
* *Iona* (1900)
* *From the Hills of Dream, Threnodies Songs and Later Poems* (1901), dikt
* *The House of Usna* (1903), drama 
* *The Winged Destiny: Studies in the Spiritual History of the Gael* (1904), dedikert til John Goodchild
* *The Immortal Hour* (1908)

## Se også
* Det prerafaelittiske broderskap

## Referanser


## Litteratur
* Sharp, Elizabeth A. (1910, 1912): *William Sharp (Fiona Macleod): A Memoir* 
* Alaya, Flavia (1970):*William Sharp: *Fiona Macleod*, 1855-1905* 
* Meyers, Terry L. (1996): *The Sexual Tensions of William Sharp: A Study of the Birth of Fiona Macleod, Incorporating Two Lost Works, «Ariadne in Naxos» and «Beatrice»*  

## Eksterne lenker
* Works by William Sharp hos Project Gutenberg
* Sharp's poems online, volume 1 
* Sharp's poems online volume 2
* Sharp's poems online volume 3